осем изработени от метални телове рафта — по четири от двете страни, с приблизителни размери 58 × 28 cm. Рамката е покрита от всички страни с гъвкави пластмасови листове, като от предната страна чрез навиване се оформя отвор с приблизителни размери 86 × 145 cm. Отворът може да се затваря чрез закопчалка от типа „велкро“. В структурата може влезе човек. Предназначението на изделието е дългосрочно или краткосрочно (например на пазари) съхраняване на растения.
 Вж. изображението (*)
 7326 90 98
 Класирането се определя от разпоредбите на общи правила 1, 3, буква б) и 6 за тълкуване на Комбинираната номенклатура и от описанието на кодове по КН 7326 , 7326 90 и 7326 90 98 .
 Класиране в позиция 9403 като „други мебели“ се изключва, защото изделието не е предназначено за обзавеждане на частни жилища, хотели, канцеларии, училища, църкви, магазини, лаборатории и други подобни, а за съхраняване на растения (вж. също Обяснителните бележки към Хармонизираната система за глава 94, Общи разпоредби, втори параграф, буква А), както и обяснителните бележки за позиция 9403 , втори параграф).
 Класиране в позиция 9406 като „сглобяеми конструкции“ също се изключва, тъй като конструкцията е относително нестабилна и с гъвкави стени. Следователно изделието не е подходящо за дългосрочна употреба на открито, понеже не се счита за устойчиво на атмосферните влияния.
 Поради това изделието се класира според материала, от който е изработено. Основната характеристика на изделието се придава от конструктивния елемент (метална рамка и рафтове).
 Поради това изделието трябва да бъде класирано в код по КН 7326 90 98 като други изделия от желязо или стомана.
 (*) Изображението е само за информация.
 